
Taon XXXII No. 3 


Pagkaisahin 

ang bayan laban 
sa pagkapapet, 
kalupitan 

at korapsyon 

ng rehimeng 
Macapagal-Arroyo! 


ng walang kapantay na pagkapapet, 
korapsyon at kalupitan ng rehimeng 
Macapagal-Arroyo ay ibayong 
nagpapasidhi sa kahirapan at 
kaapihan ng mamamayang Pilipino. 
Ipinakikita ng rehimen na ito ay todo-todong 
reaksyunaryo at anti-mamamayan sa lahat ng 
aspeto. Ito ay sukdulang papet at walang kahihiyang 
sunud-sunuran sa dikta ng US. Singgarapal ito ng 
rehimeng Estrada sa paggamit ng burukratikong 
pribilehiyo para sa sariling interes at ng mga kamag- 
anak at kaibigan. Walang pakundangan nitong 

nilalapastangan ang mga karapatang-tao. 

Kailangang puspusang kumilos ang Partido at 
mga rebolusyonaryong pwersa upang pagkaisahin 
ang mamamayan para labanan at pagbayarin 
nang mahal sa mga ito ang rehimeng Macapagal- 
Arroyo. 


TODO-TODO ANG KAMPANYANG PROPAGANDA NG 
Malakanyang upang bigyang-katwiran ang pagpakat 
ng mga tropang Amerikano sa Mindanao. Tanda ng 
kanyang pagkadeboto sa mga patakaran ni Bush, 
panatikong ipinagtatanggol ni Macapagal-Arroyo 
ang armadong panghihimasok ng US sa bansa. 


Inilalathala ng Komite Sentral ng Partido Komunista ng Pilipinas 


Taon XXXII 


# Bayan pa 


NILALAMAN: 


1 Editoryal: Pagkaisahin ang bayan laban 
sa pagkapapet, kalupitan at korapsyon ng 
rehimeng Macapagal-Arroyo! 


4 Ilang malaking kaso ng korapsyon sa ilalim ng 
rehimeng Macapagal-Arroyo 


5  Umiigting at humahantong sa kaguluhan at 
karahasan ang alitan ng mga reaksyunaryo 


6 Ang panunumbalik: Armadong panghihimasok 
ng imperyalismong US sa Pilipinas 


10 Ang US sa Mindanao 


11 Kampanyang psywar laban sa BHB, pakana ng 
CIA (13) Ang propagandang anti-BHB ng AFP 


14 Mining Act of 1955, epektibong nilalabanan ng 
mamamayan 


15 Pananalanta ng pasistang estado 
16 Mga pasistang atake laban sa Bayan Muna 


17 Mga salot sa Leyte, pinarusahan ng BHB 
18 Balita 


PANAWAGAN 


Ang Lupong Patnugot ng Ang Bayan ay nag- 
aanyaya sa mga mambabasa na mag-ambag 
sa pagpapahusay ng ating pahayagan sa pama- 
magitan ng pagbibigay ng mga komentaryo at 
mungkahi, mga balita o mga rebolusyonaryong 
karanasan na maaaring ilathala. 


Inilalabas ang AB sa Pilipino, Bisaya, Hiligaynon, 
loko at Ingles. Magpadala ng blangkong email sa 
address ng edisyong nais ninyong tanggapin: 


angbayan updates pilipino subscribe@yahoogroups.com 
angbayan updates english subscribe@yahoogroups.com 
angbayan updates bisaya subscribe@yahoogroups.com 
angbayan updates hiligaynon subscribe@yahoogroups.com 
angbayan updates iloko subscribe@yahoogroups.com 


Iniudyok ng walang kahihiyang pagpapakatuta 
ni Macapagal-Arroyo ang sunud-sunod na mga kilos 
protesta sa buong bansa. Nagsimula ito noong Enero 
at patuloy na mag-iipon ng lakas sa darating na mga 
buwan. 

Upang nyutralisahin ang mga patriyotikong pwersa, 
isinasangkalan ni Macapagal-Arroyo ang pagpuksa sa 
nakamumuhing Abu Sayyaf para bigyang-matwid ang 
armadong panghihimasok ng mga tropang Amerikano. 

Subalit mawawala ang bisa nito at malamang na lalo 
pang ligting at lalawak ang mga protesta sa darating 
na mga buwan laluna sa pag-iral ng alinman sa mga 
sumusunod na kundisyon o kumbinasyon ng mga ito: 


1) paglalantad ng direktang paglahok ng mga 
tropang Amerikano sa mga operasyong militar 
taliwas sa sinasabing nagsasagawa lamang sila 
ng mga pagsasanay, 

2) pagkabigong mabawi ang mga bihag ng Abu 
Sayyaf at pagtatagal ng mga tropang Amerikano 
sa Mindanao lagpas sa anim na buwang taning 
ng Balikatan 02-1: 


3) pananatili ng mga tropang Amerikano sa 
Mindanao at paglahok nila sa mga kontra- 
gerilyang operasyon laban sa BHB at MILF, 
matapos mabawi ang mga bihag ng Abu Sayyaf, 


4) malakihang pagpakat ng karagdagang mga 
tropang Amerikano sa Mindanao at iba pang 
bahagi ng bansa kaugnay ng ilulunsad na 15 pang 
Balikatan sa taong ito. 
Kailangang maging alerto at maagap sa pagsubaybay 
sa sitwasyon dahil ngayon pa lamang ay unti-unti nang 
nagaganap ang kumbinasyon ng lahat ng mga ito. 


ANG USAPIN NG ARMADONG PANGHIHIMASOK NG MGA TROPANG 
Amerikano at pagsigla ng mga aksyong protesta laban 
dito ay mahusay na kundisyon sa mas malawakan at 
malalimang paglilinaw sa mamamayan tungkol sa 
patuloy na dominasyon ng US sa ekonomya, pulitika 
at kultura at ang pangangailangang makibaka para sa 
pambansang paglaya. 

Ang pagtangkilik ni Macapagal-Arroyo sa armadong 
panghihimasok ng US sa Pilipinas ay isang panig lamang 
ng kanyang todo-todong pagkatuta sa imperyalismo. Sa 
larangang ekonomya, walang kapantay si Macapagal- 
Arroyo sa todo-todong pagpapatupad ng mga patakaran 
ng imperyalistang “globalisasyon” at ang kaakibat 

nitong pagsuko ng pambansang patrimonya ng 
Pilipinas. Ang mga patakarang ito na sinimulang 
ibwelo noong simula ng dekada 1990, ay patuloy 
na binibigyang-sikad ni Macapagal-Arroyo sa 
kabila ng malulupit na epekto na nito sa ekonomya, 
sa kabuhayan at kagalingang panlipunan ng 
mamamayan. 


KASABAY NG PAGLALANTAD SA WALANG KAHIHIYANG 
pagpapakapapet ni Macapagal-Arroyo, kinakai- 
langan nating puspusang ilantad at labanan ang 
todo-todong korapsyon at sukdulang kalupitan ng 
rehimen upang ibayong isiwalat ang lumalalang 
krisis ng naghaharing sistema, pagkaisahin ang 
pinakamalawak na pwersa laban sa rehimeng 
Macapagal-Arroyo at biguin ang balak nitong 
magtagal pa lagpas sa 2004. 

Importanteng bigyang-pansin ang mga tampok 
at malalaking kaso ng korapsyon na kinasasangkutan 
ni Macapagal-Arroyo mismo, ng kanyang asawa, 
mga kamag-anak, “upisyal” na pamilya at malalapit 
na kaibigan. (Tingnan ang kaugnay na artikulo.) 

Desperadong naghahagilap ng pondo si 
Macapagal-Arroyo para sa eleksyong 2004. Hangad 
niyang higitan ang pondong inipon ni Estrada 
noong nasa poder pa ito. Takot siyang magamit 
pa rin ng mga Estrada ang malaking pera nila sa 
darating na eleksyon para makapanumbalik sa 

kapangyarihan. 

Mahalagang bigyang-diin ang 
paglalantad sa mga kaso ng paglabag 
] sa karapatang-tao at internasyunal 

na makataong batas, laluna ang 
pinakamalalalang krimen laban sa 
mamamayan sa todong militarisasyon 
at digmang kontra-rebolusyonaryo sa 
kanayunan. 

Importanteng Bpatampukin sa 
EF pamamagitan ng kilusang masa at 

propaganda ang detalye at mga larawan 
ng aktwal na mga kaso ng paglabag sa karapatang- 
tao at palawakin ang pakikibakang naggigiit ng 
katarungan para sa mga biktima. Dapat bigyan ng 
higit na pansin ang pagsusulong ng antipasistang 
pakikibaka sa mga paaralan, sektor pangkalusugan 
at taong simbahan. 

Dapat bigyang-pansin ang paglalantad at 
pagkundena sa militarisasyon sa kanayunan, laluna 
sa mga lugar na kinikilusan ng Bagong Hukbong 
Bayan at mga rebolusyonaryong Moro. 

Kailangang epektibong kontrahin ang maka- 
kapayapaang pagpapanggap ng rehimen at ilantad 
ang militaristang patakaran nito laluna sa pagharap 
sa rebolusyonaryong pakikibaka ng mamamayan. 
Kaugnay nito, kailangan din nating ilantad ang 
mga maniobra ng rehimen, laluna ng mga prinsipal 
na militarista sa loob nito, upang isabotahe ang 
usapang pangkapayapaan sa pagitan ng GRP at 
NDF at ng GRP at MILF. 


KAILANGANG PUKAWIN, ORGANISAHIN AT PAKILUSIN 
ang mamamayan laban sa rehimeng Macapagal- 
Arroyo upang maitaguyod ng 
mamamayan ang kanilang 
karapatan at kagalingan sa harap 
ng papatinding pang-aapi at 
pagsasamantala. Tipunin ang lakas 
ng pinakamaraming mamamayan 
AWW upang labanan ang sukdulang 
uz. pagkapapet, kalupitan at korapsyon 
| f N ng naghaharing rehimen. 

Ha Haharapin ng rehimeng 
Macapagal-Arroyo sa mga susunod na buwan ang 
papalaking protesta sa lansangan at papalawak 
na hanay ng lumalabang mamamayan. Sa mga 
nakaraang buwan, tuluy-tuloy na binabawi ng 
paparaming pwersang lumahok sa EDSA 2, 
kabilang ang maraming nasa gitnang pwersa, ang 
kanilang suporta sa rehimeng Macapagal-Arroyo. 
Sa pamamagitan ng puspusang paglalantad ng 
mga rebolusyonaryong pwersa sa reaksyunaryong 
gubyerno at paghikayat sa mas malawak na 
mamamayan sa paglaban, ganap na maihihiwalay 
ang rehimeng Macapagal-Arroyo sa loob ng mga 
darating na buwan. 

Hindi lamang mabibigo ang balak nitong 
magtagal lagpas sa 2004, maaari pa ngang wala na 
ito sa poder bago pa ang pinaghahandaan nitong 
eleksyon. Ito ang kabayaran sa lubos na pagyurak 
nito sa mga karapatan at pagbalewala sa kapakanan 
ng mamamayan at paglubog sa kanila sa ibayong 
kaapihan at kahirapan. 


Ilang malaking kaso ng korapsyon sa ilalim ng rehimeng Macapagal-Arroyo 


e P1.4 bilyong tinabo ng CODE-NGO, isang 
NGO na pinamumunuan ng mga nasa gabinete ni 
Macapagal-Arroyo at mga “Soc Dem” na malalapit 
sa kanya . Maanomalyang binigyan ito ng solong 
prangkisa at malaking komisyon sa pagbebenta 
ng P10 bilyong PEACe bonds (bono). Laway at 
mahigpit na kuneksyon lamang sa Malakanyang 
at Department of Finance ang naging tanging 
puhunan ng CODE-NGO para masolo ang PEACe 
bonds at malaking kita mula rito. 


e Pakikialam ni Mike Arroyo, asawa ng presidente, 
sa mga pondo ng Philippine Amusement and 
Gaming Corporation at Philippine Charity 
Sweepstakes Office at paggamit ng milyun-milyon 
mula sa mga ito para tustusan ang gastos sa 
eleksyon noong Mayo 2001 at iba pa. 


e Pag-apruba sa kontrata ng Industrias Metalurgicas 
Pescarmona SA (IMPSA), isang kumpanyang 
Argentinian, para sa rehabilitasyon ng Caliraya- 
Botocan-Kalayaan hydroelectric power plant, 
limang araw lamang pagkaluklok ng bagong 
gubyerno. May mga akusasyong kumita nang 
malaki si Department of Justice Sec. Hernando 
Perez at si Macapagal-Arroyo mismo sa aregluhan 
para rito. 


e Paghingi ng kalahati ng sapi ng Philippine 
Communications Clearinghouse Inc. (PCCI) mula 
sa may-ari nitong si Pacifico Marcelo, kapalit ng 
pagbawi ng veto (pagdisapruba) ni Macapagal- 
Arroyo sa prangkisa upang mamonopolisa ng 
PCCI ang pangangasiwa sa interconnection 
ng lahat mga kumpanya sa telekomunikasyon, 
na tinatayang magkakahalaga ng mahigit P53 
bilyon taun-taon. Naganap ito noong lihim 
na ipinatawag ni Macapagal-Arroyo si 
Marcelo sa Malakanyang. Hindi pumayag 
si Marcelo kaya itinuloy ang pagsasampa 
ng mga kaso laban sa kanya. Ayon sa 
pangangatwiran ni Macapagal-Arroyo, 
ang hiningi niya ay hindi para sa sarili, 
kundi “para sa gubyerno”. 


e Pakikipag-areglo kay Danding Cojuangco 
kaugnay ng pondong coco levy, mga sapi at kontrol 
ng gubyerno sa San Miguel Corporation (SMC) 
at iba pang pinuhunanan mula sa naturang pondo, 
kapalit ng pampulitikang suporta at malaking 
pinansyal na kontribusyon ni Cojuangco para 
sa kampanya ni Macapagal-Arroyo sa 2004. 
Kamakailan ay hinirang ni Macapagal-Arroyo 
si Conrado “Dodie” Limcaoco, tagapagsalita 
at deputy campaign manager ng People Power 
Coalition, bilang presidential assistant dahil sa 
naging susing papel niya sa pakikipag-areglo 
kay Cojuangco. Pangunahing tungkuling ibinigay 
ni Macapagal-Arroyo kay Limcaoco ngayon na 
“buksan sa lalong madaling panahon” ang 16-taon 
nang natipong pondong coco levy. Isa sa inaareglo 
nila ngayon ay ang mga paraan para maibigay na 
kay Cojuangco ang lubos na pag-aari sa SMC. 


e Di pagpapatuloy ng kaso ng gubyerno laban 
sa paglusot ni Lucio Tan sa dapat na binayarang 
buwis, kapalit ang pagbaling ni Tan ng suporta 
mula kay Estrada tungo kay Macapagal-Arroyo. 


e Pagiging tagapamagitan ni George Baviera, 
isang taong malapit kay Macapagal-Arroyo 
at Presidential Spokesman at Press Secretary 
Rigoberto Tiglao, sa mga negosasyon sa 
pagbabayad ng ransom ng mga hostage ng Abu 
Sayyaf. 


e Pagtanggap ng mga senador at kongresman 

maging sa kampo ni Macapagal-Arroyo ng suhol 

mula sa mga Estrada, kapalit ng pag-endorso nila 

ng kahilingan ng nakakulong na dating presidente 

para mapayagang pumunta sa US upang diumano 
magpagamot ng tuhod. 


e Paghawak ngayon ng Malakanyang sa 
aktibong nagpapatuloy na operasyon ng 
4 Bweieng sa pamamagitan ng mga jueteng 
lord at mga pinuno ng AFP at PNP na 
malalapit kay Macapagal-Arroyo. 

Umiigting at humahantong sa kaguluhan 
at karahasan ang alitan ng mga reaksyunaryo 


A: mga pihit sa mga pangyayari mula 
oong huling linggo ng Pebrero, kaakibat 
ng pagsisikap nina Estrada na makaiwas 
sa pananagutan sa kasong pandarambong at 
makabalik sa poder, ay tanda ng bumibilis 
na pag-igting at paghantong sa kaguluhan at 
karahasan ng nagbabanggaang kampo ng mga 
reaksyunaryo. 

Sa pamamagitan ng taktikang pagsasagad sa 
ligal, gamit ang lahat ng maisip na malalaki’t 
maliliit na pagdadahilan, sadyang inaantala ng 
depensa ang proseso ng paglilitis sa kasong 
pandarambong laban sa mga Estrada, batay sa 
pagtatayang maaaring magtagal pa bago makamit 
ang paborableng pampulitikang kalagayan para sa 
kanila. Kasabay nito, gumagamit sila ng pailalim 
na mga taktikang lampas sa ligal at may kaakibat 
na panggugulo. Pinabibilis at pinahahantong nila 
sa mas matinding antas at karahasan ang alitan sa 
pagitan nila at ng kampong Macapagal-Arroyo. 

Nais sakyan ng kampong Estrada ang mga salik 
na mabilis na naghihiwalay sa rehimeng Macapagal- 
Arroyo: ang paglala ng krisis pangkabuhayan at 
pampulitika; ang paglakas ng mga protesta laban sa 
mga patakaran at aksyon ng rehimen; ang pagputok 
ng mga isyu ng korapsyon at iba pang isyu laban 
sa rehimen, kay Macapagal-Arroyo at sa mga 
taong malapit sa kanya at ang pagtaas ng antas 
ng karahasan sa pagitan ng magkalabang mga 
kampo nila. 

Ginawang malaking isyu nina Estrada ang 
kahilingan niyang magpagamot ng tuhod sa US. 
Ayaw ni Estrada na mahatulan siya ng isang 
korteng hindi niya kontrolado at sa ilalim ng isang 
gubyernong hindi niya hawak. Nagbanta na ang 
kampong Estrada na magkakagulo sa lansangan 
kapag hindi papayagang makapunta si Estrada sa 
US. Nakuha nina Estrada ang pagsang-ayon ng 
karamihan ng mga senador at kongresman, kabilang 
ang mga nasa naghaharing koalisyon at lihim 
na sinuportahan din ito ni Macapagal-Arroyo, 

sa maling pag-aakala na 
kapag nasa labas na ng bansa 

si Estrada, hindi na ito 
gaanong makapanggugulo sa 
gubyerno. 

Dati nang hindi lubusang 
umaasa sina Estrada na mananalo sila sa korte 
habang wala sila sa poder. Sa tantyang mapapabilis 
ang mga pagdinig sa kaso, umaangal sila sa 
pagbubuo ng Korte Suprema ng isang espesyal na 
korte ng Sandiganbayan para sa paglilitis ng kaso, 
na pangangasiwaan ng mga hukom na pawang hindi 
pabor sa kanila. 

Dulot nito, sa kagustuhang pasidhiin ang 
“krisis”, inamin ni Estrada na siya nga ang pumirma 
sa mga dokumento ng bangko sa pangalang Jose 
Velarde, at pagkatapos ay “binitiwan” niya ang 
kanyang mga abugado, tumanggi na sa anumang 
pakikipagkooperasyon sa korte at itinuon na ang 
atensyon niya sa pagsisikap na kunin ang simpatiya 
ng madla. Sinabi ni Estrada na wala siyang tiwala 
sa mga taong bumubuo ng Sandiganbayan at Korte 
Suprema, hindi na niya ipagtatanggol ang sarili, at 
ipinauubaya na lamang ang paghusga sa kanyang 
kaso sa “kapasyahan ng lansangan”. Nagpataw 
si Estrada ng mga imposibleng kundisyon, tulad 
ng pagbibitiw ni Supreme Court Chief Justice 
Hilario Davide at ng dalawa pang hukom ng Korte 
Suprema, sina Artemio Panganiban at Antonio 
Carpio (dahil antimano’y may mga husga na silang 
siya ay maysala). Iginiit din niya ang pagbubuwag 
sa espesyal na korte ng Sandiganbayan na binuo 
para sa kaso niyang pandarambong. 

Kabilang sa hanay ng mga senaryong 
pinahihinog at nais abutin ng mga taktika ng 
kampong Estrada ang pagtalo kay Macapagal- 
Arroyo ng isang kandidatong maka-Estrada sa 
halalan sa 2004, o kaya ang pagpapatalsik kay 
Macapagal-Arroyo mula sa pwesto bago pa ang 
halalan sa pamamagitan ng isa pang tipong-EDSA 
na pagkilos ng mamamayan, kudeta o iba pang 
pamamaraan. 


ANG PANUNUMBALIK 
Armadong panghihimasok ng US sa Pilipinas 


Balikatan 02-2, 
ilulunsad sa Abril 


Isa pang Balikatan ang ilulunsad mula Abril 

22 hanggang Mayo 5 sa Clark, Pampanga at Subic, 
Zambales. Aabot sa 2,665 sundalong Amerikano ang 
nakatakdang lumahok sa pagsasanay. Magdadala ang 
mga tropang Amerikano ng 17 iba-ibang klaseng 
helikopter, apat na FA-18 Hornet fighter jet, siyam na 
eroplanong C-130, dalawang tangkeng KC-130 at isang 
barkong panlohistika, ang USS Fort McHenry. 

Binabalak ng US na ibukas ang pagsasanay sa mga 
armadong hukbo ng 10 pang bansa. Sa gayon, ang 
Balikatan ay magiging bahagi ng “Team Challenge”, 
ang pagsasanay-militar na inilulunsad ng US upang 
ihanda ang iba't ibang hukbo sa Asia sa direktang 
paglahok sa armadong interbensyon ng US sa iba't 
ibang bansa. Isang halimbawa nito ang pagpapadala ng 
US ng multinasyunal na “pwersang pangkapayapaan” 
sa Fast Timor. Noong nakaraang taon, pinahintulutan 
ni Macapagal-Arroyo ang paglapag sa bansa ng iba't 
ibang kaalyadong tropa ng US sa kabila ng tahasang 
pagbabawal ng reaksyunaryong batas dito kung walang 
status of forces 0 visiting forces agreement. 

Kinukwestyon ang pagpapasok ng mga pwersa 
mula sa iba pang bansa na walang kasunduan ang 
Pilipinas na tulad ng VFA. Kaya sa ngayon, ang 
mga pwersa mula sa ibang bansa ay palalahukin 
“bilang mga tagamasid lamang”. Upang mas madaling 
sabayang makahatak ng iba't ibang bansa sa anumang 
pangmilitar na aktibidad ng US, hinahabol nitong 
gawing multilateral (maramihang panig) kaysa 
manatiling bilateral (sa pagitan lamang ng dalawang 
bansa) ang mga kasunduang militar ng mga bansa . 

Kinumpirma rin ni DND Sec. Angelo Reyes na 10 
pang Balikatan ang idaraos sa taong ito. Ipinagtanggol 
ni Macapagal-Arroyo ang papalaking bilang ng mga 
tropang Amerikano sa Pilipinas. Aniya, dati nang 
umaabot sa 5,000 sa loob ng isang taon ang bilang ng 
mga tropang Amerikano na dumarating sa bansa para 
lumahok sa mga “pagsasanay” na ito. 


Tropang Amerikano sa Basilan, 
daragdagan 


Nakatakdang dagdagan ng US nang 300 
ang mga armadong tropa nito na nasa Basilan 
dahil hindi ito nasasapatan sa laki at takbo ng 
kasalukuyang operasyon doon. Sa kabila ng 
malaking bilang na ng nag-ooperasyon sa mga 
lungga ng Abu Sayyaf sa Basilan kasama ang mga 
tropang Amerikano, tuluy-tuloy pa rin ang mga 
atake ng Abu Sayyaf sa mga nag-ooperasyong 
pwersa na patuloy na nagtatamo ng mga kaswalti. 
Kunwa'y pinag-iisipan pa ni Macapagal-Arroyo 
ang “kahilingan” ng US para sa pagpapapasok ng 
karagdagang tropa pero sa aktwal ay nagkasundo 
na ang kanyang rehimen at ang gubyernong 
US hinggil dito. Upang lusutan ang mga ligal 
na balakid, balak ng rehimen na “amyendahan” 
ang kapipirma lamang na Terms of Reference 
para sa Balikatan 02-1. Simula't sapul, walang 
balak ang US na magpatali sa itinakdang bilang 
ng mga tropa. 

Wala na ring pagkukunwari ang US nang 
simulan nitong tawagin ang Balikatan 02-1 na 
Operation Enduring Freedom-Philippines at 
inilinaw na ito ang ikalawang larangan at bahagi 
ng ikalawang yugto ng kanilang “digmang kontra- 
terorismo”, karugtong ng digmang agresyon nito 
sa Afghanistan. 

ANG PANUNUMBALIK 
Armadong panghihimasok ng US sa Pilipinas 


US Green Berets, kalahok 
sa operasyong kombat sa Basilan 


Upang umiwas sa batikos, pilit na itinatanggi ng mga 
sandatahang hukbo ng US at Pilipinas na may kalahok na 
mga tropang Amerikano sa mga reconnaissance-combat 
patrol sa Basilan. Nabisto ito nang may mangyaring 
engkwentro sa pagitan ng mga nagpapatrulyang tropa 
at mga Abu Sayyaf sa Sityo Lipag, Upper Bulansa, 
Lantawan noong Marso 17. Agad-agad na nagpadala 
ng dalawang HH-60 Black Hawk na helikopter ang mga 
Amerikano sa lugar ng engkwentro. Tatlong Pilipinong 
sundalo ang napatay at tatlo ang sugatan sa naturang 
engkwentro. Kitang-kita ng mga residente ang naging 
papel ng mga Amerikano sa naganap na sagupaan. Nang 
mangyari ang sagupaan, ilang araw nang sumasama sa 
mga nagpapatrulyang AFP ang US Special Forces. 


Mga pasilidad-militar sa Basilan 
at Zamboanga, dinagdagan 
ng mga Amerikano 


Isang 10-kataong tim para sa konstruksyon ang 
lumapag sa Zamboanga at Basilan nitong Marso 7 upang 
magsagawa ng sarbey at maglikom ng datos hinggil 
sa kalupaan at mga pasilidad ng lugar. Tinasa rin nila 
ang mga pasilidad ng kampo militar doon at plinano ang 
konstruksyon para sa mga karagdagang pasilidad na para 
sa pangmatagalang gamit ng mga tropang Amerikano. 
Kabilang sa pinaplanong itayo ay mga paglalapagan ng 
helikopter, daungan sa Naval Station sa Zamboanga at 
iba pang imprastrukturang militar. Kasalukuyan nang 
isinasagawa ang konstruksyon ng karagdagang baraks sa 
Edwin Andrews Air Base (EAAB) at Camp Navarro, mga 
paliguan, kainan, recreation center at gym. Naghukay na 
rin para sa mga deep well ng dalawang kampo at nagtayo 
ng 10 “bahay-kubo” na nagkakahalaga ng 5350,000 
bawat isa sa Malagutay at EAAB. 


ANG BAYAN * Marso 2002 


Iba't iba ang uri ng mga unmanned aerial vehicles tulad nitong 
larawan ng GNAT 750 UAV na gawa ng General Atomics ng US. 


Mga eroplanong pang-espiya 
ng US, pinalipad sa Pilipinas 


Nitong Marso, ang US ay nagpasok sa 
Zamboanga ng mga GNAT UAV (unmanned aerial 
vehicles) o mga eroplanong pinalilipad nang walang 
piloto. Lumilipad ang mga ito nang may taas na 
10,000 piye mula sa lupa at ginagamit sa pang- 
eespiya. Pinalilipad ang mga naturang eroplano 
araw at gabi mula sa Zamboanga. 

Idineklara ng US na oras na matukoy nila 
ang kinalalagyan ng Abu Sayyaf ay bobombahin 
nila agad ang lugar. Ang pag-eespiya ng US at 
laluna ang pambobomba sa pinaghihinalaang 
mga kuta ng AbuSayyaf ay mangangahulugan na 
ng tahasang agresyon. Bukod pa rito, ang mga 
residenteng sinaklaw ng paglipad ng spy plane at 
mga organisasyong nagtataguyod sa karapatang- 
tao ay nababahala sa peligrong idudulot nito. Ayon 
sa Sanders Aviation, kumpanya na nagpapalipad sa 
mga spy plane, hindi malinaw kung sa Abu Sayyaf 
o sa mga ordinaryong sibilyan ang nalitratuhang 
mga tao at kubo, dahil sa kapal ng kagubatang 
nakapalibot sa isla. Bunga nito, malaki ang 
posibilidad na mga karaniwang sibilyan ang 
matatamaan sa pambobomba ng US. 


ANG PANUNUMBALIK 
Armadong panghihimasok ng US sa Pilipinas 


Kababaihan laban sa Balikatan 


ISA SA PINAKAMAKULAY, MILITANTE AT MASIGLANG MGA 
paggunita ng Pandaigdigang Araw ng Kababaihan 
ang rali sa Mendiola nitong Marso 8. Pinakamarami 
sa humigit-kumulang 4,000 dumalo ay kababaihang 
manggagawa, maralitang-lunsod at maliliit na 
empleyado ng gubyerno. Lumahok din ang mga 
kababaihang mag-aaral, migranteng manggagawa 
at mga mula sa sektor ng guro, kalusugan, simbahan 
at iba pa. Sumuporta at lumahok din sa martsa 
ang kalalakihan. 

Kinundena ng kababaihan si Gloria Macapagal- 
Arroyo sa kanyang sagad-sagarang pagtataksil sa 
bayan. Ipinanawagan nila ang pagpapatalsik sa 
kanya sa poder. Nananawagan din ang kababaihan 
para sa pagpapalayas sa mga tropang Amerikano 
sa bansa. 

Sinunog ng mga nagrali ang isang effigy ni 
Macapagal-Arroyo na naglarawan ng kanyang 
maka-US at militaristang postura at pagwawalang- 
bahala sa mga suliranin ng masa ng sambayanan. 

Sa Mindanao, pinangunahan ng All Women 
Coalition Against US Troops ang walong mag- 


Sex trafficking sa Davao 
para sa Balikatan 


Noong Pebrero, hindi bababa sa 36 kababaihan 
sa Davao City, na karamihan ay may edad 
13-18, ang naiulat na nabiktima ng rekrutment 
ng mga bugaw upang magtungo ng Zamboanga. 
Pinangakuan sila ng libreng pamasahe sa eroplano 
at dolyar na kita. Upang makumbinse pati ang 
kanilang mga magulang at kamag-anak, nagbigay 
ang mga bugaw ng katumbas ng kalahati ng kanilang 
kikitain. Nirekrut ang nasabing kabataan upang 
maging mga waitress, katulong at entertainer ng 
mga videoke bar. Sa ngayon, tinatayang umaabot na 
sa 2,000 ang kababaihang biktima ng prostitusyon 
na nasa Zamboanga. 


kakasunod na 
araw na “silent 
protest” (walang 
imik na protesta) 
laban sa Balika- 
tan na nagtapos 
sa isang rali nitong Marso 8 sa Davao City, Ozamiz 
at General Santos City. 

Suot ang puti o itim na damit, inilunsad ang 
“silent protest” sa mga komunidad, eskwelahan 
at mall. Umabot sa 300 kababaihan mula sa iba't 
ibang sektor ang nagtipon sa Freedom Park sa 
Davao City dala ang mga plakard at istrimer na 
nanawagang palayasin ang mga tropang Amerikano 
sa bansa. 

Sa isang pahayag para sa Marso 8, tinuligsa 
ng Makabayang Kilusan ng Bagong Kababaihan 
(MAKIBAKA ) si Gloria Macapagal-Arroyo sa 
kanyang pagpapasok ng mga tropang Amerikano 
sa bansa. Anang pahayag, “Bagamat isa siyang 
babae, si Gloria Macapagal-Arroyo ay kaaway 
ng kababaihang Pilipino...isa (siyang) papet at 
militaristang lider na walang tunay na suporta sa 
hanay ng kababathan, lalo na sa hanay ng masang 
anakpawis...” 

Ayon din sa MAKIBAKA, “...dumating sila 
(ang mga tropang Amerikano) upang protektahan 
ang malawak na interes pang-ekonomya ng US 
sa bansa, laluna sa mayamang isla ng Mindanao. 
...Hindi lamang sila nagiging sanhi ng sistema- 
tikong paglaganap ng prostitusyon at mga paglabag 
sa karapatang pantao, winawasak din nila ang 
mga ekonomya, pulitika't kultura ng bansa, at 
pinapailalim ito sa kanilang kontrol.” 

Sa isa pang pahayag na may pamagat na “Isang 
panawagan sa mabubuting anak ng bayan”, nanawa- 
gan ang MAKIBAKA sa kababaihan na makip- 
amuhay at tuluyan nang sumapi sa BHB lalo na 
sa panahong ito ng papatinding interbensyon ng 
imperyalismong US sa bansa. 


Marso 20024 ANG BAYAN 


ANG PANUNUMBALIK 
Armadong panghihimasok ng US sa Pilipinas 


“Ikalawang yugto ng digma” 
Digmang agresyon 
ng US, pinag-iibayo 
ni Bush 


Sa talumpati ni Bush nitong Marso 11, 
limang buwan matapos simulan ng US ang 
“digmang kontra-terorismo” nito, inilatag niya 
ang mga maniobra at plano ng imperyalismong 
US para sa “ikalawang yugto ng digmang kontra- 
terorismo”. Kabilang dito ang papalawak na arma- 
dong interbensyon sa Afghanistan, papalawak na 
mga armadong panghihimasok sa maliliit na bansa 
na umano'y pinupugaran ng mga “terorista” tulad ng 
Pilipinas, Georgia at Yemen at ang mas masaklaw na 
digmaan laban sa pinaratangan niyang “Axis of Evil” 
(sentro ng kasamaan). 

Apat na libong karagdagang sundalong Amerikano 
ang nakatakdang ipadala sa Afghanistan upang 
“lubusin” ang digmaan doon. Anim na buwan 
na ang nakalilipas ngunit wala pang litaw na 
tagumpay ang US laban kay Osama bin Laden at sa 
organisasyon niyang al Qaida. Nananatiling mabuway 
ang pampulitikang sitwasyon sa Afghanistan sa kabila 
ng pagkakapwesto ng bagong papet na pamahalaan 
doon. Lumalawak ang galit ng mamamayang Afghan 
sa patuloy na armadong panghihimasok ng US. Dulot 
ng mga operasyon ng mga espesyal na pwersang 
militar ng US at ng tumitinding armadong labanan sa 
hanay ng mga warlord na pumwesto sa estado poder, 
libu-libong mamamayang Afghan na ang namatay at 
milyun-milyon pa ang napilitang lumikas. 

Nakatakda ring magpadala ng mga espesyal 
na pwersa ang US sa iba pang bahagi ng mundo, 
kabilang ang Yemen at Pankisi Gorge, Georgia, 
malapit sa hangganan nito sa Chechnya. Nakakubli 
rin ang mga operasyong ito sa “pagsasanay” sa lokal 
na reaksyunaryong hukbo laban sa lokal na grupong 
iniuugnay nito sa al Qaida. 

Dagdag dito, naghahanda rin ang US para 
sa mas matagalan at masaklaw na digma laban 
sa tinagurian nitong “sentro ng kasamaan”. 


ANG BAYAN * Marso 2002 


Nababalitang magpapadala 
ang US ng 250,000 tropa sa 
Iraq upang pabagsakin ang 
rehimen ni Saddam Hussein. 
Nitong Marso, ipinadala ni 
Bush ang kanyang bise- 
presidente na si Richard 
Cheney sa Middle East upang 
ikampanya at brasuhin ang 
mga gubyerno roon na 
suportahan ang ibayong pang- 
uupat sa digma ng US. Gayunpaman, nagpahayag 
ng pagtutol at nagbabala ang mga bansang Arabo 
laban sa plano ng US. 

Kaugnay nito, hiningi ni Adm. Dennis Blair, 
kumander ng US Pacific Command, ang karagdagang 
5,000 tauhan para sa “digmang kontra-terorismo” ng 
US sa rehiyon. Hinihiling ni Blair ang karagdagang 
tauhan upang “mas epektibong mapangalagaan” ang 
mga panseguridad at pang-ekonomyang interes ng 
US sa rehiyon. 


Macapagal-Arroyo, 
pinuri ni Bush 


Sa parehong talumpati, pinuri ni Bush ang 
sukdulang pagkatuta ng rehimeng Macapagal-Arroyo 
sa mga dikta at militaristang patakaran nito. Binigyang- 
pagtatangi ang tutang rehimen nang ipinahayag 
nitong “tiwala tayo (mga Amerikano) kay Presidente 
Arroyo na matapang na lumalaban sa banta ng 
terorismo”. 

Muli nitong binanggit ang pangako ng US na 
karagdagang pondo, kagamitan at pwersa para sa 
reaksyunaryong hukbo ng Pilipinas bilang premyo ng 
rehimen. Una rito, inaprubahan ng US ang paglalaan 
ng 519 milyon para sa modernisasyon ng AFP sa 
digma nito laban sa “terorismo”. Pauna lamang ito sa 
668 milyong ayudang militar na nakatakdang ibigay 
ng US sa loob ng limang taon. Naaprubahan na rin 
ang kahilingan ng Pilipinas para sa karagdagang 
eroplanong C-130, mga trak, barkong pampatrulya at 
ilang F-5E eroplanong pandigma. 


ANG PANUNUMBALIK 
Armadong panghihimasok 
ng US sa Pilipinas 


5,000 nagmartsa patungong 
Clark 


Limang libo ang nagmartsa nitong Marso 1 
patungong Clark Air Base sa Angeles, Pampanga 
upang iprotesta ang paglulunsad ng Balikatan 
sa Basilan. Iginiit ng mga nagpoprotesta na 
pauwiin ang natitirang Amerikanong tropa na nasa 
Central Luzon. Ayon sa pahayag ng KMP, noong 
Pebrero 15 pa natapos ang Balance Piston, isang 
pagsasanay-militar na ginanap sa Central Luzon, 
ngunit hanggang Marso ay mayroon pa ring mga 
tropang Amerikano rito at katunaya'y sangkot pa 
ang mga ito sa regular na operasyong kombat. 
Ang martsa ay pinamunuan ng Bagong Alyansang 
Makabayan at Central Luzon Alliance for a 
Sovereign Philippines at nilahukan ng mga 
manggagawa at magsasaka mula sa Hilagang Lu- 
zon, Timog Katagalugan, Bikol at Metro Manila. 


Mga protesta 
sa Kanlurang Mindanao 


Simula noong Pebrero, sunud-sunod na naglunsad 
ng mga kilos-protesta ang iba't ibang sektor sa 
Kanlurang Mindanao laban sa Balikatan. Noong 
Pebrero 14, inilunsad ng mga progresibong 
organisasyon ang isang “rekoridang kontra- 
Balikatan” sa Misamis Occidental. Labing-isang 
bayan at tatlong syudad ang sinaklaw ng rekorida. 
Noong Pebrero 9 sa Iligan City, nanguna sa 
pagpoprotesta ang Bayan Muna, mga kaalyadong 
organisasyon at Islamic Movement for Electoral 
Reform and Good Government (IMERGG). Nang 
pormal na sinimulan ang Balikatan 02-1 noong 
Pebrero 1, naglunsad ang mga kabataan sa 
Mindanao State University-Iligan Institute of 
Technology ng protesta sa pamamagitan ng 
pagsisindi ng kandila sa loob ng eskwelahan. 
Nagkaroon din ng mga protesta sa Zamboanga 
at Basilan. 

BALIK-TANAW SA KASAYSAYAN 
Ang digmang 
agresyon ng US 


sa Mindanao 
(1899-1913) @32? 


pang makapagkonsentra ng kanilang pwersa 
sa Luzon at Visayas, nilinlang ng mga 
kolonyalistang Amerikano ang Sultan ng Sulu at 
pinapirma siya sa Kasunduang Bates ng 1899 na 
nagdedeklara ng soberanya ng US sa mga isla 
ng Jolo. Nang magapi ang malaking bahagi ng 
rebolusyonaryong paglaban sa Luzon, makaisang 
panig na ibinasura ng US noong 1904 ang kasunduan 
at nagdeklara ng todong digma sa Mindanao. 
Nagpamalas ng buong katapangan ang mga 
mandirigmang Moro at mamamayan ng Mindanao sa 
paglaban sa mga tropang Amerikano. Dahil sa mas 
malakas at maraming armas, nasugpo ng mga sundalong 
Amerikano ang pakikibaka ngunit ininda rin nila ang 
malalaking pagkatalo. Bilang ganti, buu-buong mga 
komunidad ang minasaker ng mga tropang US. 
Tampok sa mga ito ang sumusunod: 


Masaker sa Bud Dajo. Aabot sa 900 ang namatay 
sa tatlong araw na pagsalakay ng mga Amerikano sa 
bukana ng bulkan ng Bud Dajo, Jolo 
na pinagkublihan ng mga lumalabang 
Tausug (katutubo sa lugar) noong 
Marso 5-7, 1906. Tadtad ng bala 
ang maraming namatay kasama na 
ang mga bata at kababaihan. Ayon 
sa mga nakakita sa mga bangkay, 
marami rito ang may mahigit sa 
50 tama. Anim na lalaki lamang 
ang nabuhay. Walang laban ang 
mga Tausug na armado lamang ng 
kris, sibat at ilang riple sa lakas-militar 


mga kanyon ng mga tropang nabal. Ibinilin 


n sundan sa “US sa Mindanao”, pahina 11 


Marso 20024 ANG BAYAN 


mula sa “US sa Mindanao”, pahina 10 N 


ni Gen. Leonard Wood sa dalawang 
batalyong pinamunuan niya na patayin 
o hulihin ang mga Tausug. (Si Gen. 
Wood ay naging Gobernador-Heneral 
ng Pilipinas mula 1921-27.) Sa panig 
ng mga tropang Amerikano, 21 patay 
at 75 sugatan ang naitala. 


Masaker sa Bud Bagsak. 
Nagtrensera ang mamamayan ng Lati, 
Jolo mula Enero hanggang Hunyo 
1913 sa matitibay na kuta sa mga 
bundok sa Jolo. Sunud-sunod na 
sinugod ng mga tropang US ang mga 
kuta hanggang sa Mt. Bagsak. Noong 
Hunyo 11, 1913 iniutos ni Gen. John 
Pershing ang pag-atake sa kuta. Aabot 
sa 2,000 ang namatay kasama ang 
196 kababaihan at 340 bata. Bagamat 
nabunyag ito sa midya at tinuligsa ng 
mga mamamayang Amerikano, hindi 
naparusahan si Pershing. 


Masaker sa Talipao. Tinutulan ng 
mga mamamayan ng Talipao, Jolo ang 
pagbabayad ng buwis sa US gaya ng 
sedula at toll sa paggamit ng kalsada. 
Nagtrensera sila sa Mt. Talipao at 
noong Agosto 13, 1913 ay sinalakay at 
tinalo sila ng mga tropang Amerikano. 
Ito ang naging huling mayor na 
paglaban ng mga Moro at idineklara 
ng US na tapos na ang digmaan sa 
Mindanao. 


Kampanyang psywar 
laban sa BHB, 
pakana ng CIA 


sa BHB ang kasalukuyang pinagtutuunan ng Special 

Affairs Group ng AFP sa kumpas ng US Central 
Intelligence Agency 
(CIA). Nakatuon ang 
kampanyang ito sa 
pagbuhay sa multo 
ng mga kahibangan 
ng mga operasyong 
kontra-paniktik sa loob 
ng rebolusyonaryong 
kilusan noong ikalawang 
hati ng dekada 1980, gayong nasa 
kanlong ng gubyerno ang mga 
nagpasimuno nito, kabilang ang 
mga pangunahing nagpakana ng 
“Operation Missing Link” (OPML) 
sa Timog Katagalugan at “Kampanyang Ahos” (Kahos) 
sa Mindanao. Pangunahing katulong nila sa kampanyang 
psywar ang mismong mga nagpasimuno ng mga 
kahibangan, na tumangging magbago at sa halip ay 
nagtaksil sa reboluyson, mga bayarang ahente nila sa 


| sang agresibong kampanyang psywar at paninira laban 


x sundan sa “Kampanyang psywar”, pahina 12 


ANG BAYAN * Marso 2002 


ng mga sundalong Amerikano ng mas malakas na armas na panagupa sa mga 

binansagan noong “huramentado”. “Huramentado” ang mapangutyang a Ka 
noon sa mga Moro na armado lamang ng kris habang sumusugod sa mga sundalong Amerikano 4 
at nakahandang magbuwis ng buhay upang hindi maging alipin ng mga imperyalista. Tinatalian 
din ng mga mandirigmang Moro ang kanilang mga kasukasuan upang pigilin ang pagdurugo 
kapag tinatamaan sila sa bisig o paa, kaya hindi sila nanghihina at patuloy silang nakasusugod sa 
mga bumabaril sa kanila. Sa gayong determinasyon ng mga mandirigmang Moro, hindi sila basta 
napababagsak ng mas mababang kalibreng mga ripleng Springfield at Krag at mga rebolber, na 
siyang karaniwang gamit ng mga sundalong Amerikano noon. Dulot nito, maraming upisyal at 
sundalong Amerikano ang namatay sa kamay ng magigiting na Moro. 


N ng kalibre .45 pistolang automatic ay nilikha noong 191 1 dahil sa pangangailangan 

ng kampanyang psywar ng 

AFP ay naglalayong takpan 
ang di-mapasusubaliang tagumpay 
ng Ikalawang Dakilang Kilusang 
Pagwawasto (IDKP) at ang ibinunga 
nitong malalaking pagsulong at 
pagtaas ng prestihiyo ng Partido at 
rebolusyonaryong kilusan. Iwinaksi ng IDKP ang 
mga kahibangang pinasimunuan ng mga taksil, 
at muling pinagtibay ang mga rebolusyonaryong 
prinsipyo sa pagpapatupad ng rebolusyonaryong 
hustisya. Kabilang sa mga ito ang pangangailangan 


sa matapat na pag-alam sa katotohanan, masinop 
na pagtalima sa mga tuntunin sa ebidensya at 
paghuhusga batay sa masusing pagsusuri at 
tiyak na mga ebidensya, pagsunod sa wasto at 
makatarungang mga proseso sa pag-iimbestiga 
at paglilitis pagbibigay sa mga akusado ng 
pagkakataong maipagtanggol o magtanggol 
sa sarili: makataong pangangalaga at di 
pagmamalupit sa mga bihag: at pagrespeto sa 
buhay at mga karapatang-tao. Gustong palabasin 
ng kaaway na kabaligtaran ng mga ito ang 
umiiral. 


mula sa “Kampanyang psywar”, pahina 11 N 


masmidya at mga NGO na pinopondohan ng 
mga ahensyang US. 

Layunin ng kaaway na gibain ang integridad 
ng Partido at BHB bilang paghahanda sa balak 
ng US para sa tuwirang agresyon nito laban sa 
rebolusyonaryong kilusan sa Pilipinas. Pinalalabas 
nilang isang teroristang grupo ang BHB at sa 
gayon nararapat na targetin ng kanilang “digmang 
kontra-terorismo”. 

Nagluluwal ang naturang kampanya ng kaaway 
ng mga istoryang kathang-isip at pagbabaluktot sa 
mga datos. Naglilipat-lipat sila ng mga kalansay 
ng kung sinu-sinong tao at sa harap ng masmidya 
ay muling “binubungkal” ang pinagbaunang 
mga hukay. Pinatalsik na ang mga pasimuno ng 
kahibangan, subalit patuloy pa ring sinusuhayan 
ang kasinungalingang nagpapatuloy pa ito sa loob 
ng rebolusyonaryong kilusan. Maging ang bagong 
mga pagsasalbeyds at pagbabaon ng mga biktima 
ng AFP at PNP ay pinalalabas nilang kagagawan ng 
rebolusyonaryong kilusan. 

Nitong unang linggo ng Marso, “nakatagpo” 
ang Southern Luzon Command ng AFP ng 58 
kalansay at 6 na bagong bangkay na ibinaon sa 
magkakatabing hukay sa Candelaria, Quezon. 
[Malamang na ang huling anim ay mga biktima ng 
pagsalbeyds ng AFP kamakailan.] Isinagawa pa 
ang seremonya ng pagbasbas sa mga kalansay at 
pagbibigay dito ng “disenteng libing”. At upang 

kumpletuhin ang palabas, pinadalo sa seremonya 
ang ilang mga nagtaksil sa rebolusyonaryong kilusan 
at sumuko sa gubyerno, at itinayo ang karatulang 
“Bantayog ng mga Biktima ng NPA”--isang 
malaking kabalintunaan sa harap ng kawalang- 
respeto at pambababoy na ginagawa ng AFP at PNP 
sa mga biktima ng kanilang pagsasalbeyds. 

Naglubid pa si Lt. Col. Jose Mabanta, 
tagapagsalita ng Philippine Army, ng pantastikong 
kwentong sa nakaraang limang taon nakabungkal 
sila sa paligid ng Bundok Banahaw ng mahigit 
200 kalansay ng mga biktima ng pagpatay ng BHB 
noong dekada 1980. Bukod pa raw ito sa 4,000 mga 
kasapi ng BHB na pinatay sa nakaraang dekada. 
Ang pagkawala ng anim na aktibista sa Gitnang 
Luzon mula noong Pebrero na pinaniniwalaang 
dinakip ng militar ay malisyosong ibinibintang ng 
AFP na kagagawan ng rebolusyonaryong kilusan. 
Bahagi rin ng kampanyang psywar ng CIA ang 
paglalabas noong huling bahagi ng 2001 ng librong 
To Suffer Thy Comrades na naglalaman ng mga 
binaluktot na kwento kaugnay ng OPML. Nagsilbing 
tagapayo sa paglalabas nito sina Ricardo Reyes 
at Nathan Quimpo, mga pangunahing responsable 
sa pagpapatupad ng Kahos sa Mindanao, na 
tumangging magwasto, tuluyan nang nagtaksil sa 
kilusan at kasalukuyang kinakanlong ng kaaway. 
Sangkot din sa proyekto si Joel Rocamora na ahente 
ng CIA. 


Marso 20024 ANG BAYAN 


Ang propagandang anti-BHB ng AFP 


A= wasto, makatarungan at lehitimong rebolusyonaryong gawain ng BHB ay pilit 
na binabaluktot ng AFP at reaksyunaryong estado upang dungisan ang mataas na 
prestihiyo ng BHB, palabasing ito ay simpleng kriminal at “teroristang” organisasyon 
at pagtakpan ang sariling masamang reputasyon. Bahagi ito ng kabuuang kontra- 
rebolusyonaryong gawi ng kaaway at ng kanilang paghahanda para sa mas masahol pang 
armadong panghihimasok ng mga pwersang US sa bansa laban sa BHB. Pinagtuunan nila 


ngayon ang sumusunod na mga tema ng paninira sa BHB: 


“REKRUTMENT NG MGA BATA”. Pinararatangan 
ng AFP ang BHB na malawakang nagrerekrut ng 
mga bata. Ang ilang nadarakip nila sa kanayunan 
na mga batang nasa mga grupong pansuporta ng 
rebolusyonaryong kilusan at kahit mga sibilyang 
bata ay pinalalabas nilang kombatant ng BHB. 
Ang mga napapasakamay ng AFP ay ginagamit 
na pambala sa propaganda nito, labag sa kanilang 
kagustuhan at mga karapatan bilang bata. Bilang 
paglilinaw, muling inilabas ng Partido noong 1998 
ang patakaran ng minimum na edad na 18 taong 
gulang para sa mga sasapi sa BHB. 


“EKSTORSYON”. Ang lehitimong patakaran ng 
rebolusyonaryong pagbubuwis sa mga kaaway sa 
uri sa mga teritoryong saklaw ng kapangyarihang 
pampulitika ng rebolusyonaryong kilusan ay 
pakutyang tinatawag ng AFP na “ekstorsyon” o 
simpleng kriminal na pangingikil. Sa maraming 


pagkakataon, tulad ng ginagawa ng 17* at 50* IB sa 
Ilocos at Cordillera, ginagamit ng AFP ang pangalan 
ng BHB sa pagpapadala ng mga huwad na sulat, 
gamit ang magaspang na lenggwahe at pananakot sa 
mga negosyante upang magalit sila sa BHB. Kapag 
naloko ang negosyanteng sinulatan, ibinubulsa 
ng mismong mga upisyal militar ang mga nakikil 
na pera. 


“KANGAROO COURT”. Ang hukumang bayan 
ay tinatawag ng AFP na “kangaroo court”, 
isang pakutyang termino na nagsasabing ang 
sistemang pangkatarungan na ipinatutupad 
ng rebolusyonaryong kilusan ay arbitraryo, 
padalusdalos at pakitang-tao lamang. Taliwas ito sa 
katotohanang ang bawat kaso ay masusing pinag- 
aaralan, dinidinig, hinahatulan at nirerepaso ayon sa 
mga prinsipyo sa pagpapatupad ng rebolusyonaryong 
hustisya. Bukod sa paninira sa rebolusyonaryong 
kilusan, layunin din nitong tabingan ang bulok 


| nilantad ng Agustin Begnalen Command 
(ABC) ng BHB sa Abra ang paglalabas 
ng AFP ng huwad na pahayag na 
pirmado ng isang “Ka Sugpon” diumano 

ng Leonardo Pacsi Command (LPC) at 
nagsasabing limang alkalde sa Abra ang target 
likidahin ng BHB. Ayon sa huwad na pahayag, ang 
mga alkalde sa mga bayan ng San Isidro, La Paz, 
Lagayan, San Juan at Bucloc ay target likidahin ng 
BHB. Kinundena ng ABC ang 503" Bde na siyang 
nagpapakana ng black propaganda na ito na may 
layuning takutin ang ilang meyor na sumusuporta sa 

À sundan sa “Anti-BHB”, pahina 14 


Paninira ng AFP, pinabulaanan ng BHB sa Abra 


BHB at udyukang lumaban ang iba. 

Ayon sa ABC, sa naturang mga alkalde, tanging 
si Mailed Molina, meyor ng Bucloc at pinuno ng 
isang paksyon ng paramilitar na Cordillera People’s 
Liberation Army, ang siyang dapat parusahan. 
Dulot ito ng kanyang maraming utang na dugo sa 
rebolusyonaryong kilusan at mamamayan—armadong 
pagtataksil sa rebolusyon, pagpatay sa maraming 
Pulang mandirigma at sibilyan, pangagamkam ng 
lupa ng mga magsasaka at iba pa. Nilinaw din ng 
BHB-ABC na Mountain Province, at hindi Abra ang 
saklaw ng Leonardo Pacsi Command. 

at inutil na sistema ng 
hustisya sa bansa na pabor 
sa mga naghaharing uri at 
nang-aapi sa mga mahihirap, 
at gayundin upang ikubli 
ang napakaraming mga kaso 
ng pagsalbeyds at kara- 
karakang pagpatay ng mga 
militar at “alagad ng batas” 
sa mga sibilyan nang hindi 
na dumaraan sa anumang 
proseso. 


“ASASINASYONG 
PULITIKAL”. 

Ang pagpataw ng rebolus- 
yonaryong katarungan sa 
ilang sagadsaring reaksyunar- 
yong napatunayan ng mga 
hukumang bayan na may 
utang na dugo sa rebolus- 
yonaryong kilusan at sa 
mamamayan ay pakutyang 
tinatawag na “asasinasyong 
pulitikal”. Pinalalabas na ang 
mga pinarusahang pasista at 
berdugo tulad ni Col. Rodolfo 
Aguinaldo ay mga “simpleng 
pulitiko”. 


“KIDNAP-FOR-RANSOM”. 

Para palabasing mga 
“terorista” ang BHB, pilit 
na pinalalabas ng AFP na 
nagsasagawa ito ng mga 
kidnap-for-ransom. Hindi 
na sikreto sa nakararaming 
mamamayan na ang nagsasa- 
gawa at nagbibigay-protek- 
syon sa mga grupong nagsa- 
sagawa nito---tulad ng Abu 
Sayyaf -ay nasa loob ng 
AFP at PNP at wala sa 
rebolusyonaryong kilusan. 


Epektibong nilalabanan 
ng mamamayan ang 
Mining Act of 1995 


odong ibinukas ng Mining Act of 1995 ang malalawak na lugar 

| sa bansa sa pandarambong ng mga dayuhan sa mga likas na 

yaman ng bansa. Itinataguyod ito sa pamamagitan ng iba't 

ibang marahas at mapanlinlang na pamamaraan upang agawin mula sa 

mga magsasaka at pambansang minorya ang mga lupaing saklaw ng 

mga aplikasyon, wasakin ang kabuhayan, kalusugan at mahuhusay na 

kaugalian ng mamamayan, sirain ang kanilang kapaligiran at sugpuin 
ang kanilang mga pagtutol. 

Mula nang naisabatas ang Philippine Mining Act noong Marso 
3, 1995, dumagsa ang mga aplikasyon para sa mga Financial 
Technical Assistance Agreement (FTAA), Mineral Production Sharing 
Agreement (MPSA) at Exploration Permits. Ang mga naaprubahan na 
ay sumasakop ng 677,770 ektaryang lupain. Mayorya ng mga nabigyan 
ng mga ito ay malalaking dayuhang kumpanya sa pagmimina. 
Mayroon ding mga aplikasyon para sakupin ang karagdagan pang 
13,548,006 ektarya. Saklaw ng lahat ng mga ito ang humigit-kumulang 
5% ng kabuuang lupain sa Pilipinas, kalakhan ng mga ito mga lupaing 
ansestral ng mga pambansang minorya. 

Sa iba't ibang lugar sa bansa mula dulong hilaga hanggang 
dulong timog, laluna kung saan malakas ang rebolusyonaryong 
kilusan, sunud-sunod na nabibigo at napalalayas ang mga dayuhang 
mandarambong bunga ng magiting at sustenidong pagtutol ng 
mamamayan. 


Noong 2000, NAGPASA ANG SANGGUNIANG 
Panlalawigan ng Capiz at Iloilo ng resolusyon na 
nagbabawal sa pagmimina ng mga dayuhan 
sa prubinsya. Ang Western Mining 
Corporation (sa South Cotabato) at 
Arimco Mining (sa Nueva Vizcaya), 
parehong negosyong Australian, ay 
hindi rin nakapag-umpisa ng pagmimina 
dahil sa mainit na protesta ng mga 
mamamayan sa lugar. 
Kamakailan, BB nagdeklara ang 
Sangguniang Panlalawigan ng Oriental 
Mindoro ng 25-taong moratoryum o 
pagbabawal sa pagmimina sa prubinsya. 


N sundan sa “Mining Act”, pahina 15 

CA 


PANANALANTA NG PASISTANG ESTADO 


a Kiana sa pinakahuling mga kaso ng paglabag sa karapatang-tao mula Enero 
hanggang Marso ang sumusunod: 


Marso 15. Pwersahang pinalikas 
ng mga sundalo ng I IB 

ang hindi kukulangin sa 10 
pamilyang Dumagat mula sa 
kanilang mga tahanan sa Sityo 
Tayabasan, Barangay San Jose, 
Antipolo City. Binantaan silang 
papatayin at susunugin 

ang mga bahay nila kung 

sila ay babalik. Binastos 

din ng mga sundalo ang 


isang babaeng Dumagat, si 
Carmelita de la Cruz, nang pilit 
itong pinaghubad sa harap ng 
kanyang mga anak. 


Marso 1. Pinatay ng mga tropa 

ng Revolutionary Proletarian 
Army (RPA) si Pedro 
Trabajador, 70. Ang RPA 
ay nagsisilbing armadong 
goons ni Danding 


Cojuangco at pwersang 
paramilitar ng AFP. Si “Tay 
Pedring” ay pinatay habang 
pauwi sa Sityo Tanquinto, 
Barangay Mabini, Escalante City, 
Negros Occidental. Myembro 
siya ng National Federation of 
Sugar Workers na aktibong 
lumalaban sa malawakang pang- 
aagaw ng kampong Cojuangco 
sa lupa ng mga magsasaka sa 


mula sa “Mining Act”, pahina 14 


Sa partikular, tinututulan nila ang plano ng 
Crew Minerals Development Corporation, isang 
kumpanyang Canadian, na magsagawa ng open-pit 
mining o pagmimina sa pamamagitan ng pagbuldoser 
at paghukay sa lupa upang makuha kahit ang low- 
grade ore (mababang grado ng batong mineral). 
Nakahapag ang lima pang plano sa pagmimina sa 
prubinsya. 

Sa Mati, Davao Oriental, mariing tinututulan 
ng mga Mandaya (isang tribong lumad) 
at mga aktibistang pangkalikasan sa 
Mindanao ang balak ng 20 kumpanya sa 
pagmimina. Saklaw ng mga lisensya sa 
pagmimina ang 20,000 ektaryang lupang 
ansestral ng mga Mandaya. Bunga ng 
pagtutol ng mamamayan, napigilan din 
ang pagpapalawak ng operasyon ng isang 
lokal na kumpanyang nagmimina ng silica 
sa lugar. 

Sa Placer, Surigao del Norte, nagmartsa ang mga 
kasapi ng Anislagan Bantay-Kalikasan Task Force 
(Abakataf) at Aklas-Kinaiyahan noong Disyembre 
30 patungo sa mismong minahan ng Manila Mining 
Corporation (MMC) para tutulan ang operasyon 
ng kumpanya at magprotesta laban sa pagkakasira 
nito sa watershed area na nagsusuplay ng tubig sa 
kanilang mga bukid at sa buong prubinsya. 

Tinututulan din ng mamamayan sa Batarasa, 

Palawan ang balak na pagtatayo ng $150 milyong 
nickel refinery plant doon. Magkasosyong proyekto 
ito ng Sumitomo Metal Mining Corporation, isang 
higanteng korporasyong Hapones sa pagmimina, 
at ng Rio Tuba Nickel Mining Corporation na pag- 
aari nina Ronaldo at Manuel Zamora. Balak ng 
kumpanya na makapagmina ng 10,000 toneladang 
nickel at 750 toneladang cobalt mixed sulfide sa 
loob ng 20 taon. 

Sa kabila ng mabilis na paglawak 
ng pakikibaka ng mamamayan laban 
sa dayuhang pagmimina, nananatili ang 
malaking banta ng malawakang pagpasok 
sa bansa at pandarambong ng mga 
dayuhang kumpanya sa pagmimina, liban 
pa sa mga kasalukuyang nag-ooperasyon 
na. Mahalagang masaklaw din ng mga 
pagpapaliwanag, pag-oorganisa at pagkilos 
laban sa dayuhang pandarambong ang iba pang 
mga lugar kung saan, sa tulong na rin ng gubyerno, 
mga repormistang grupong tulad ng mga “Soc 
Dem” at mga mersenaryong NGO, mabisa pang 
nakapanlilinlang ang mga kumpanya sa pagmimina. 
Sa edukasyon-propaganda, pag-oorganisa at pagkilos 
laban sa dayuhang pandarambong, mahalagang 
kagyat na dalhin sa mataas na antas ang linyang 
anti-imperyalista kasabay ng pagpapalawak ng 
linyang antipyudal at linyang antipasista. 

lugar para sa pinalalawak nitong 
plantasyon ng kamoteng kahoy 
at mais. 

Samantala, nitong Marso 7 
ay arbitraryong pinalayas ng 
RPA at inalisan ng karapatan si 
Arden Edem, sa lupang kanyang 
binubungkal sa Hacienda 
Pandanon II, Don Salvador 
Benedicto, Negros Occidental. 


Pebrero 15. Walang-awang 
pinatay ng mga tropa ng 
berdugong 74" IB si Adriano 
Custodio, 95 taong gulang, 
dating myembro ng Hukbalahap 
at iginagalang na residente ng 
Barangay Mabini, Mulanay, 
Quezon. Pinag-initan ng militar 
ang matanda nang matagpuan sa 
kanyang bahay ang 
bangkay ng isang 
mandirigma ng 
BHB na 
inihahandang dalhin 
sa punerarya. 
Maraming beses 
siyang binaril ng mga berdugo, 
pinagsasaksak at tinaga ng itak 
sa paa. Matapos ito, ipinarada 


relokasyon. 


ng mga pasista ang bangkay 
ng Pulang mandirigma sa baryo 
habang pasigaw na nagbababala 
laban sa pag-aruga sa BHB. 


Unang linggo ng Pebrero. 
Dinemolis sa utos ng mismong 
City Housing Land Management 
Office ang bahay ng 465 pamilya 
sa Sogod, Barangay Apopong, 
Cebu City. Walang sangkapat 

ng mga pamilyang pinalayas 

ang pinaglaanan ng gubyerno 

ng paglilipatan sa erya ng 


Pebrero. Iligal na 
pinaghahalughog at 
pinagnakawan ng mga tropa ng 
27*™ IB at 11? Special Forces ang 
mga bahay sa Butril, Kabuling 

at Lebua, mga barangay sa 
Palembang, Sultan Kudarat. 
Pinagtakpan ni Col. Pedrito 
Magsino, kumander ng 601“ IB 
ang pang-aabuso ng mga 
sundalo at nangatwiran 
pa na bahagi ito ng 
pagtugis sa mga kidnaper 
ng isang Koreano at 
isang negosyante. 


Enero 21. Sapilitang pinalayas 
ng pulisya ang mga residente at 
winasak ang may 1,000 bahay 
sa Barangay Central, Dipolog 
City. Ang Barangay Central, na 
malapit sa baybayin ng Dipolog, 
ay balak tayuan ng P65-milyong 
“proyektong pangkaunlaran” ng 
World Bank. Inilipat ang mga 
residente sa isang lugar na iisa 
ang kasilyas at walang tubig ni 
kuryente. 


Enero 9. Marahas at walang- 
babalang dinemolis ng mga pulis 
ang 120 kabahayan ng mahigit 
800 residente sa Sta. Cruz, 
Barangay Puntod, Cagayan de 
Oro City at iligal na inaresto 
ang 10 sibilyan. Kabilang sa 
mga inaresto si Nero Vallar, 
panrehiyong kagawad ng Bayan 
Muna at si Danny Bulosan, 
pinuno ng Nagkahiusang Kabus 
sa Santa Cruz, isang 
organisasyon ng 
maralitang lunsod. 
Matapos saktan at ares- 
tuhin, saka pa lamang 
sila ginawan ng man- 
damyento de aresto. 


Q 


(= 
G 3 MULA NOONG Marso 2001, UMABOT 


na sa 37 ang kabuuang bilang ng mga atake ng 
reaksyunaryong estado laban sa mga kasapi at 
tagasuporta ng Bayan Muna, ang partido ng mga 
patriyotiko at demokratikong pwersa. 

Kabilang sa mga kasong ito ang pagpatay kina 
Peter Dagawin, Ricardo Romero, Roberto Nepa, 
Wilfredo Mananghaya, Lando Cabagay, Roger 
Fernando at Philip Lopa, pawang mga lider ng 
Bayan Muna mula sa iba't ibang prubinsya. 

Kabi-kabila rin ang mga kaso ng tortyur, iligal 

7 Mga pasistang atake laban sa Bayan Muna 


na pag-aresto, pwersahang pagkawala (missing) at 
iba pang paglabag sa mga karapatang-tao ng mga 
kasapi at lider ng Bayan Muna. 

Mula Pebrero, sunud-sunod na iligal na inaresto 
at itinangging ilitaw ang mga lider ng Bayan Muna 
sa Gitnang Luzon. Nawawala pa hanggang ngayon 
sina Juan Sario Orcino, coordinator ng Bayan Muna 
at kasama nitong si Honorio Ayroso. Dinukot sila 
ng limang armadong kalalakihang pinaghihinalaang 
kabilang sa National Intelligence Coordinating 
Agency noong Pebrero 7 sa Barangay Sto. Niño, 

San Jose City, Nueva Ecija. 

Nawawala pa rin hanggang 
ngayon sina Edwin Villaruz, 
drayber ng traysikel, at Rowena 
Bayani, kapwa kasapi ng Bayan 
Muna. Dinukot sila noong 
Pebrero 4 ng mga pinaghi- 
hinalaang tropa ng 70 IB sa 
Barangay Cabiticulan West, 
Maria Aurora, Aurora. 

Noon namang Pebrero 2, 
sinugod ng mga pulis ang bahay 
nina Rustico Pamintuan at Luz 
Patinga, kapwa magsasaka sa 
Tarlac. Matapos bugbugin at 
nakawan, iligal silang inaresto at 
ibinimbin sa Camp Makabulos, 
Tarlac. Sinampahan sila ng gawa- 
gawang kasong kidnapping for 
ransom at robbery. 

Sa Kapatagan, Zamboanga 
del Sur, hinuli at pinatay sa 
bugbog noong Pebrero 3 si 
Dante Sumatra Bones, isang 
karpintero at tagasuporta ng 
Bayan Muna. Pinagbubugbog 
at iniuntog ni PO3 Solomon 
Sanchez sa semento ang ulo 
ni Bones sa loob mismo ng 
hedkwarters ng PNP sa Kapa- 
tagan. 

Naunang nawala at hindi na 
natagpuan si Camenia Abatan, 
isang Ata-Manobo na awditor ng 
Bayan Muna-Talaingod tsapter 
sa Davao del Norte. Dinukot siya 
ng mga tropa ng 72" IB noong 
Hunyo 23, 2001. 

Ayon sa Bayan Muna, ang 
patuloy na mga atakeng ito laban 
sa kanila ay patunay na ang 
rehimeng Macapagal-Arroyo ay 
di rumerespeto sa karapatang- 
tao ng mamamayan at mga 
makataong batas. 


ANG BAYAN * Marso 2002 


Mga salot sa Leyte, 
pinarusahan ng BHB 


Laban sa PASAR. Noong Pebrero 28, sinunog ng mga Pulang 
mandirigma mula sa Mt. Amandewin Command ng BHB sa Leyte ang 
isang sasakyan ng PASAR, isang kumpanyang nagpoproseso ng 
tanso. Pinarusahan ang PASAR dahil sa patuloy nitong paglabag sa 
mga karapatan ng mga manggagawa nito at walang pakundangang 
pagtatapon ng mga nakalalasong kemikal sa dagat at mga karatig- 
lugar. 

Ayon kay Ka Dodong Malaya, tagapagsalita ng kumand, mula nang 
itayo ang PASAR sa Isabel, Leyte noong 1983, naging pusakal na ito 
sa paglabag sa karapatan ng mamamayan. Limandaang pamilya ang 
pinalayas para maitayo ang planta. Sinusupil nito ang karapatan ng mga 
manggagawa sa pag-oorganisa at pinananatiling mababa ang kanilang 
sahod. Wala rin silang katiyakan sa trabaho. 

Ilang ulit na binalaan ng BHB ang PASAR na baguhin ang 
pamamalakad nito, subalit hindi ito tumugon. Ang pagsunog ng 
Mt. Amandewin Command sa sasakyan ng PASAR ay paunang 
parusa na hahantong sa mas mabibigat pang parusa kung patuloy na 
magmamatigas ang kumpanya. 


Laban sa druglord: Noon ding Pebrero, 
pinarusahan ng mga espesyal na operatiba ng Mt. 
Amandewin Command si Inaki Guljuran (kilala 

rin sa ngalang Aqui Goluran), isang pusakal 
na druglord. Si Guljuran, na pinarusahan 
sa Ormoc City, ay isa sa pinakamalaking 
druglord sa buong Leyte, laluna sa Ormoc at 
mga karatig-bayan nito. 

Noong Enero 5, 2001, si Guljuran ay 
hinatulan ng kamatayan ng hukumang 
bayan sa Leyte. Hindi pinansin ni 
Guljuran ang paulit-ulit na 

babala sa kanya na itigil 
ang kanyang mga kriminal 
na aktibidad kaya 
ipinatupad na ng 
mga operatiba ng Mt. 
Amandewin Command 
ang hatol. 

7 sundalo patay, 17 sugatan 
sa ambus sa Surigao del Sur 


Pitong sundalo ang namatay at 17 ang malubhang 
nasugatan nang ambusin sila ng mga Pulang 
mandirigma sa Surigao del Sur nitong Marso 15. 
Ayon sa mga ulat koresponsal mula sa Hilaga-Silangang 
Mindanao, bandang ala-una ng hapon nang paputukan 
ng isang yunit ng Ka Bob Ruiz Command (BRC-BHB) ang 
isang dumptruck na puno ng mga elemento ng 62™ IB sa 
Barangay Tagbobonga, Hinatuan. Papunta ang nasabing 
yunit ng BRC sa isa pang lugar upang magsagawa ng 
taktikal na opensiba nang maipaabot sa kanila na mayroong 
kilos ng kaaway sa Tagbobonga. Gamit ang datos-paniktik 
na nakuha nila, agad silang naglatag ng ambush trap. 
Inambus ang mga sundalo habang binabagtas nila ang 
PICOP Concession Road mula sa kanilang base sa Sta. 
Maria, Trento, Agusan del Sur patungong Bislig City sa 
Surigao del Sur. 

Ang 62" IB ay pusakal na pasistang yunit na responsable 
sa pananalanta sa mamamayan ng Agusan del Sur at 
nagsisilbing maton ng Paper Industries Corporation of the 
Philippines (PICOP). 

Isang Pulang mandirigma ang nasawi sa naturang 
labanan. 


Walang taktikal na opensiba 
sa semana santa--Ka Roger 


Inilinaw ni Gregorio “Ka Roger” Rosal nitong Marso 
20 na hindi maglulunsad ng taktikal na opensiba ang BHB 
sa panahon ng semana santa liban na lamang sa “mga 
espesyal na kalagayan”. Aniya, ito ay bilang pagrespeto sa 
mga “tradisyong Katoliko”. Gayunman, inilinaw niya na hindi 
ito katumbas ng pagdedeklara ng tigil-putukan, taliwas sa 
mga maling ulat sa masmidya. 

Kaugnay nito, binatikos ni Ka Roger ang tusong 
pagdedeklara ng rehimeng Macapagal-Arroyo ng unilateral 
na tigil-putukan sa semana santa. Iginiit niyang “isa lamang 
itong palabas upang magmukhang maka-kapayapaan ang 
rehimen at “hindi naman nila ito talagang ipinatutupad”. 
Ginagamit ngayon ng rehimen ang naturang deklarasyon 
upang ipanawagan sa Valentin Palamine Command -Dulong 
Timog Mindanao na palayain na ang hawak nitong mga 
bihag-digma kahit walang idedeklara ang gubyerno na 
SOMO (suspension of offensive military operations) sa 
rehiyon. 

2 pulis patay, 1 sugatan 
sa reyd sa Samar 
Dalawang pulis ang napatay at isa ang 


F8 sugatan nang salakayin ng mga gerilya ng 


Bagong Hukbong Bayan (BHB) ang istasyon 
ng Philippine National Police (PNP) sa Motiong, 
Samar noong Pebrero 28. Ilampung metro lamang 
ang layo ng istasyon sa Maharlika Highway, 
pangunahing haywey na tumatawid mula Luzon 
hanggang Mindanao. 

Isinagawa ang reyd alas-4:30 ng madaling araw, 
at natapos sa loob ng 30 minuto. Nasamsam mula 
sa matagumpay na reyd ang 10 M16, tatlong M14, 
isang 12-gauge shotgun, apat na 9mm na pistola, 
apat na granada, mga bala, magasin at iba pang 
kagamitang militar. 

Ang reyd ay nilahukan din ng ilampung myembro 
ng milisyang bayan. Pansamantalang hinarangan ng 
isang tim ng mga Pulang mandirigma at milisya ang 
Maharlika Highway habang isinasagawa ang taktikal 
na opensiba upang maiwasang may madamay na 
sibilyan. 

Salungat sa mga ulat na lumabas sa midya, 
walang kaswalti sa panig ng BHB. Bago sila umatras, 
nagpormasyon ang mga gerilya sa tapat ng munisipyo 
para matiyak ang bilang at kalagayan ng buong 
pwersa ng BHB at milisya. 

Sa sobrang kahihiyan, iniutos ng pamunuan ng 
PNP sa Silangang Kabisayaan ang pagtatanggal 
sa buong pwersa ng PNP sa Motiong, kabilang ang 
hepeng si Senior Insp. Isidro Acaylar. Tinanggal 
din sa pwesto si Senior Supt. Felipe Portacio, PNP 
provincial director ng Samar. 


Pagpapalaya sa lider-NDF, iginiit 


Iginiit kamakailan ni NDFP chief negotiator Luis 
Jalandoni na agad palayain ng gubyerno si Edgardo 
Sacamay, konsultant ng NDF peace panel sa Central 
Visayas. Si Sacamay ay dinukot ng mga elemento ng 
AFP noong Marso 5 sa Subangdaku, Cebu. Piniringan, 
sinaktan at ipinagkait si Sacamay sa kanyang pamilya 
at mga tagapagtanggol ng karapatang-tao. Ipinailalim 
siya sa matinding interogasyon at pinaratangan ng 
kung anu-anong krimen. 


Marso 20024 ANG BAYAN 


PASADA SA MGA BALITA 


Singil sa kuryente, tataas nang 116% 


Nakatakdang tumaas ang singil sa kuryente 
ng hanggang 116% matapos maghapag ng 
petisyon sa Energy Regulatory Board ang 
Manila Electric Cooperative (Meralco). Inilantad 
ito ng Bagong Alyansang Makabayan (BAYAN) 
nitong Marso 25. Ang pagtaas ng singil ay magiging 
katumbas ng dagdag na P3.97 bawat kilowatt hour (KwH) 
sa bayarin ng mga konsumer. 

Ayon sa BAYAN, ginamit ng Meralco ang Electric 
Industry Reform Act na nagpapahintulot sa “unbundling” 
o paghihiwa-hiwalay ng batayang singil sa kuryente sa 
iba't ibang sangkap nito. Papatungan din nito nang P1.12 
bawat KwH ang batayang singil at nang P2.85 bawat 
KwH ang iba pang sangkap. 


Rali ng Plunder Watch, 


marahas na binuwag 

Marahas na binuwag ng mga pulis ang rali ng 
ilandaang myembro ng Plunder Watch sa tapat ng 
Sandiganbayan nitong Marso 13. Inilunsad ang rali 
habang binibista si Joseph Estrada sa kasong perjury 


Usapang pangkapayapaan, 
isinaisantabi ng rehimeng 
Macapagal-Arroyo 


Binuwag na ni Macapagal-Arroyo ang mga 
panel ng GRP na nakikipag-usap sa NDFP at MILF 
at sinabing idaraan na lamang ang mga usapan 
sa back channel (mga di upisyal na daluyan) sa 
pamamagitan ng mga emisaryo. Dalawang linggo 
bago nito, sinuspinde ng rehimen ang pormal na 
pakikipag-usapang pangkapayapaan nito sa MILF. 
Noon pang nakaraang taon sinuspinde ng rehimen 
ang pormal na pakikipag-usapang pangkapayapaan 
nito sa NDFP at iginigiit nitong panatilihin na 
lamang sa back channel ang mga pag-uusap. 

Inilinaw ng NDFP na ang mga back channel na 
usapan “ay hindi maaaring pumalit sa seryosong 
pagpupunyaging isinagawa ng mga negotiating 
panel, mga subkomite, konsultant at istap.” 
Ayon kay Luis Jalandoni, tagapangulo ng NDFP 

(pagsisinungaling sa kanyang mga upisyal na 
dokumento). Ipinanawagan ng mga nagrali ang 
“walang kompromiso, walang exile para kay 
Estrada”. Ang rali ay binuwag sa kabila ng 
naunang kasunduan na maaaring maglunsad ng 
programa ang mga nagrarali roon. 


Mga bomba itinanim sa Metro Manila 

Sa tangkang maghasik ng takot sa mamamayan, 
pitong bomba na ang itinanim at natatagpuan sa mga 
pampublikong lugar ng Metro Manila. Nakadisenyo ang 
mga “bomba” upang makapanakot at hindi sasabog. 
Halos sabay-sabay na natagpuan ng mga elemento 
ng PNP ang mga bomba. May kalakip ang mga bomba 
na pahayag mula sa isang “Indigenous Federal State 
Army”. Pinaniniwalaang ito'y kagagawan mismo ng 
rehimeng Macapagal-Arroyo upang bigyang-katwiran ang 
pagpapapasok ng mga tropang Amerikano sa Pilipinas. 


Presyo ng langis, muling itinaas 

Itinaas ng mga kumpanya ng langis ang presyo ng 
mga produktong petrolyo nang 30-35 sentimos nitong 
Marso 19. Tulad ng dati, idinadahilan ng mga ito ang 


peace panel, sa di pagkilala sa mga kasunduan 
sa pagitan ng NDFP at mga nakaraang rehimen, 
isinasaisantabi na ng rehimeng Macapagal-Arroyo 
ang usapang pangkapayapaan. Ani Jalandoni, 
“Walang ipinakikitang interes (si Macapagal 
Arroyo) na pumasok sa usapang pangkapayapaang 
lulutas sa ugat ng armadong tunggalian. Sa halip, 
nananawagan siya ng pagsuko at nagbabanta ng 
todo-todong digma.” Sinabi rin ni Jose Ma. Sison 
na “(si Macapagal-Arroyo) ay nagpapanggap 
na pabor sa negosasyong pangkapayapaan, 
subalit naghahasik ng mga brutal na kampanyang 
panunupil.” 

Nitong Marso 16, hiningi ng Malakanyang 
sa NDFP at MILF na magsalong na ng armas at 
sumuko sa gubyerno. Kasabay nito nagbigay din 
ang rehimen ng bruskong babala sa NDFP at sa 
MILF na kapag magpapatuloy ang diumano”y mga 
terorista at kriminal na pag-atake sa mga pwersa ng 
gubyerno, gagamitin nito ang lahat ng kakayahan 
nito laban sa NDFP at MILF. 

pagtaas ng presyo ng krudong langis sa pandaigdigang 
pamilihan. Agad namang sinalubong ng protesta ng mga 
progresibong organisasyon at pwersa ang hakbang na 
ito at kinundena ang pakikipagsabwatan ng rehimeng 
Macapagal-Arroyo sa mga kumpanya ng langis. 


P10-B kumpensasyon para sa mga biktima 
ng diktadura, iginiit sa Kongreso 

Nitong Marso 10, pumasa sa Human Rights Committee 
ng Kongreso ang House Bill 3797 at 3048, mga 
panukalang batas na nag-oobliga sa estado na bigyang- 
kumpensasyon ang mga biktima ng batas militar at 
naglalaan ng P10 bilyon para rito. Ang naturang mga 
panukala ay inihapag nina Satur Ocampo, Crispin Beltran 
at Liza Maza ng Bayan Muna at ni Oscar Rodriguez 
ng Pampanga. 


Utang ng gubyerno lumobo 

Para sa 2001 lamang, umabot sa P218.207 bilyon ang 
kabuuang inutang ng gubyerno. Dagdag ito sa P2.166 
trilyong utang nito noong 2000. Lampas kalahati nito ay 
mga lokal na utang sa anyo ng mga bono ng gubyerno at 
mga utang ng iba't ibang ahensya ng gubyerno. 


Aregluhang Macapagal-Arroyo-Cojuangco, 
binatikos 
Nagrali ang mahigit 100 maliliit na magniniyog sa 
pamumuno ng Bicol Coconut Planters Association, Inc., 
Kilusang Magbubukid ng Pilipinas at Pinag-isang Lakas 
ng Magbubukid sa Quezon, sa harap 
ng upisina ng San Miguel Corporation 
(SMC) sa Pasig City noong Pebrero 27. 
Tinutulan nila ang aregluhan sa pagitan 
ng SMC at ng Kirin Co., Ltd. at iginiit ang pagpapatalsik 
kay Eduardo “Danding” Cojuangco mula sa SMC. Anila, 
pinatitibay lamang nito ang kontrol ni Cojuangco sa mga 
pondong dapat ay pag-aari ng mga magsasaka. 


Disempleyo lumalala 

Tumaas ang tantos ng disempleyo mula 
sa 9.8% noong Oktubre 2001 tungong 
10.3% nitong Enero. Ito ang naging resulta 
sa pinakabagong Labor Force Survey ng 

National Statistics Office. Mula Oktubre 2001, umabot sa 
247,000 sa mga manggagawang nawalan ng trabaho ang 
nagmula sa sektor ng agrikultura, 47,000 sa sektor ng 
serbisyo at 86,000 sa sektor ng industriya. 


553 kumpanya sa Metro Manila, 

humihingi ng exemption sa CoLA. 

Sa dami ng butas sa pagbibigay ng cost of living allowance 
(CoLA), 553 kumpanya sa Metro Manila ang humihinging 
ilibre sila sa pagbabayad ng P30 arawang CoLA sa 
kanilang mga manggagawa. Kasama sa mga pwedeng 
bigyan ng exemption ng Regional Tripartite Wages and 
Productivity Boards ay mga establisyementong “nalulugi”: 
negosyong napipintong malugi at mga bangkong may 
problema. 


Palestine mabangis 

na sinalakay ng Israel 
Dalawang linggong walang 
patid at mabangis na 
sinalakay at muling inokupa 
ng Israel ang mga teritoryo 
ng Palestine nitong Marso. Umatras lamang ang mga 
tropang Israeli matapos halos pulbusin ang mga bayan 
ng Palestine. Ito ay upang pwersahin si Yasser Arafat 
na magbigay ng mas malalaking kunsesyon sa muling 
binuksang negosasyon. Nitong Marso, dumating sa 
Israel ang sugo ng US na si Anthony Zinni upang 
muling magtangkang pasukuin si Yasser Arafat at ang 
mamamayang Palestino. 


300,000 nagprotesta sa Spain 

Dumagsa ang 300,000 demonstrador sa Barcelona, Spain 
nitong Marso 16 upang magprotesta laban sa isinagawang 
European Union Summit. Ito ang taunang pulong ng 
mga lider ng mga bansang Europeo. Nagpoprotesta 
ang mga demonstrador laban sa “globalisasyon” at 
“kapitalismo ng Europe”. Nauwi sa karahasan ang 
protesta nang pinasabugan ng mga pulis ng teargas ang 
mga nagmamartsa. Umabot sa 50 katao ang inaresto 
at ilampu ang nasaktan sa karahasan. Idinaos kasabay 
nito ang rali sa France na nilahukan ng daan-daang 
nagprotesta. 


Marso 20024 ANG BAYAN 


